Podmienky pre prenájom bytov 

Žiadatelia o byt musia spĺňať podmienky stanovené zákonom č. 443/2010 Z. z.  o dotáciách na rozvoj bývania a o sociálnom bývaní a VZN Mesta Banská Štiavnica č.5/2013 o prideľovaní a hospodárení s nájomnými bytmi  vo vlastníctve Mesta, preto: 

•	žiadateľ musí preukázať schopnosť platenia nájomného, t. j. príjem všetkých členov spoločnej domácnosti musí byť najmenej vo výške životného minima + 150 € a maximálne do 3-oj násobku životného minima (resp. 4-or násobku ŽM v odôvodnených prípadoch) 
•	žiadateľ nesmie byť výlučným vlastníkom bytu ani rod. domu vhodného na bývanie v Banskej Štiavnici, o čom doloží čestné vyhlásenie 
•	žiadateľ nesmie mať voči Mestu Banská Štiavnica a organizáciám zriadeným Mestom Banská Štiavnica žiadne podlžnosti o čom doloží čestné vyhlásenie
•	Nájomné za jednoizbové byty pozostáva zo základného nájomného + záloha za služby. Zálohové platby budú upravené po prvom vyúčtovaní služieb (teplo, teplá a studená voda, výťahy a pod.) podľa skutočnej spotreby v každom byte. 
•	žiadateľ pred podpisom nájomnej zmluvy zloží finančnú zábezpeku vo výške trojmesačného nájomného, ktorá zostáva v depozite počas celého nájmu a v prípade ukončenia nájmu a finančného vyrovnania bude celá alebo jej časť vrátená nájomcovi a jednu zálohovú platbu za služby spojené s užívaním bytu za mesiac vopred.
•	pred uzatvorením nájomnej zmluvy bude žiadateľom umožnená obhliadka bytov.
•	nájomníci budú vybraní zo zoznamu žiadateľov vedeného na Mestskom úrade, na základe odporučenia Zdravotnej, sociálnej a bytovej komisie.   
•	primátor mesta na základe odporučenie komisie môže rozhodnúť o pridelení  bytov pre nájomcu prednostne, kde aspoň jeden člen spoločnej domácnosti zabezpečuje služby prospešné pre obyvateľov mesta podľa platnej legislatívy alebo v prípade sociálnej núdze.
•	Nájomné zmluvy budú uzatvorené na dobu určitú.
•	pri odovzdaní bytu musí nájomca odovzdať byt bez vád, vymaľovaný, s kompletnými elektroinštaláciami, zabudovanými technológiami, nepoškodenými podlahovinami, okennými a dvernými výplňami.